b'\n_START_ARTICLE_\nFranc Kandu\xc4\x8d\n_START_SECTION_\n\xc5\xbdivljenje\n_START_PARAGRAPH_\nPo opravljeni gimnaziji se je odlo\xc4\x8dil za duhovni\xc5\xa1ki poklic in \xc5\xa1el v ljubljansko bogoslovno semeni\xc5\xa1\xc4\x8de. Ma\xc5\xa1ni\xc5\xa1ko posve\xc4\x8denje je prejel 14. julija 1910. Po dalj\xc5\xa1em kaplanovanju v Starem trgu pri Lo\xc5\xbeu in Cerknici je postal \xc5\xbeupnik v Kropi na Gorenjskem._NEWLINE_Zaradi nem\xc5\xa1ke okupacije Gorenjske se je umaknil v Ljubljansko pokrajino, ki je bila pod italijansko oblastjo. Tako je pri\xc5\xa1el v Grahovo, kjer je pomagal tamkaj\xc5\xa1njemu \xc5\xbeupniku. Na praznik sv. \xc5\xa0tefana, 26. decembra 1942, je \xc5\xa1el na podru\xc5\xbenico v Lip\xc5\xa1enj pri Grahovem ma\xc5\xa1evat. Ko se je vra\xc4\x8dal proti domu, so pri \xc5\xbderovnici padli nanj partizanski streli z bli\xc5\xbenjega hriba. Ko so na kraj nesre\xc4\x8de pri\xc5\xa1li \xc4\x8dlani va\xc5\xa1ke stra\xc5\xbee, so ga na\xc5\xa1li \xc5\xa1e \xc5\xbeivega. Umirajo\xc4\x8dega \xc5\xbeupnika Kandu\xc4\x8da so odpeljali v Logatec, kjer je istega dne tudi umrl. Pokopan je na pokopali\xc5\xa1\xc4\x8du v Dolenjem Logatcu.'